CELEX: 32013R0041
Language: ro
Date: 2013-01-17 00:00:00
Title: Regulamentul de punere în aplicare (UE) nr. 41/2013 al Comisiei din 17 ianuarie 2013 de modificare a Regulamentului (CEE) nr. 441/91 privind clasificarea anumitor mărfuri la codurile 17041019 , 17041099 și 95021010 din Nomenclatura combinată și de abrogare a Regulamentului (CEE) nr. 1287/83

22.1.2013   
            
            
               RO
            
            
               Jurnalul Oficial al Uniunii Europene
            
            
               L 18/1
            
         REGULAMENTUL DE PUNERE ÎN APLICARE (UE) NR. 41/2013 AL COMISIEI
   din 17 ianuarie 2013
   de modificare a Regulamentului (CEE) nr. 441/91 privind clasificarea anumitor mărfuri la codurile 1704 10 19, 1704 10 99 și 9502 10 10 din Nomenclatura combinată și de abrogare a Regulamentului (CEE) nr. 1287/83
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               În conformitate cu Regulamentul (CEE) nr. 441/91 al Comisiei din 25 februarie 1991 privind clasificarea anumitor mărfuri la codurile 1704 10 19, 1704 10 99 și 9502 10 10 din Nomenclatura combinată și de abrogare a Regulamentului (CEE) nr. 1287/83 (2), păpușile din material plastic al căror bust din material plastic transparent este umplut cu bomboane mici au fost clasificate la codurile NC 1704 10 19 și 1704 10 99 în ceea ce privește dulciurile și la codul NC 9502 10 10 în ceea ce privește păpușile. În urma introducerii notei 4 de la capitolul 95 din Nomenclatura combinată cu efect de la 1 ianuarie 2007, aceste articole trebuie clasificate împreună drept combinații având caracterul esențial al unei jucării la codul NC 9503 00 21.
            
         
               (3)
            
            
               Prin urmare, Regulamentul (CEE) nr. 441/91 trebuie modificat în consecință.
            
         
               (4)
            
            
               Măsurile prevăzute de prezentul regulament sunt conforme cu avizul Comitetului Codului vamal,
            
         ADOPTĂ PREZENTUL REGULAMENT:
   Articolul 1
   Tabelul prevăzut în anexa la Regulamentul (CEE) nr. 441/91 se înlocuiește cu tabelul prevăzut în anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 17 ianuarie 2013.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 52, 27.2.1991, p. 9.
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Păpușă din material plastic cu membre mobile, cu o înălțime de 140 mm, al cărei bust din material plastic transparent este umplut cu aproximativ 10 g de bomboane mici care conțin zaharoză și care pot fi scoase printr-o deschidere plasată sub catarama curelei păpușii.
               
               
                  9503 00 21
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 4 de la capitolul 95 și a textului codurilor NC 9503 00 și 9503 00 21.
                  Articolele nu pot fi considerate drept „mărfuri prezentate în seturi condiționate pentru vânzarea cu amănuntul” în sensul regulii generale 3 litera (b), deoarece nu sunt prezentate împreună pentru a răspunde unei nevoi specifice sau pentru desfășurarea unei activități specifice. Acestea nu sunt legate unul de celălalt și nu sunt destinate a fi utilizate împreună sau în combinație (dulciurile sunt consumabile, în timp ce păpușa este destinată utilizării ca jucărie).
                  Păpușa este un articol de la poziția 9503 combinat cu dulciuri de la poziția 1704, iar combinația are caracterul esențial de jucărie (a se vedea și nota 4 de la capitolul 95 în notele explicative ale NC).
                  În consecință, articolul trebuie clasificat la codul NC 9503 00 21 ca păpușă.